adverb
Store norske leksikon,Språk og litteratur,Språkvitenskapens fagdisipliner,Grammatikk,Syntaks
Ordklassen adverb består av ord som står til andre ord og påvirker hva de betyr. De aller fleste adverb er ubøyelige, men noen kan gradbøyes.
Adverb kan påvirke, eller modifisere, en rekke typer ord: et verb: gå fort  et adjektiv: nokså god et annet adverb: hun går nokså fort en preposisjon: lenge før tiden Adverb kan også stå til et substantiv, som i «luften ute», men det er mer sjelden.Adverb kan være avledet av adjektiver (langt, lenge av adjektivet lang). De kan ofte gradbøyes (gå fortere). Noen danner avledninger (ned, nede, nedenfra), men mange er uforanderlige (ikke, nå, da). Undergrupper Undergruppene av adverb er dels kategorisert etter betydning, for eksempel tidsadverb (nå) stedsadverb (her) måtesadverb (således) gradsadverb (mer)  Noen undergrupper er kategorisert etter funksjon, slik som setningsadverb (ikke, jo). Les mer i Store norske leksikon adverbial ordklasse grammatikk setningsanalyse